**Likumprojekta „Grozījumi likumā „Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu” (izskatīts Ministru kabineta 2012.gada 20.marta sēdē, prot.Nr.16, 31.§ 3. un 6.punkts) (turpmāk – Ziņojums).2. Likuma „Grozījumi Epidemioloģiskās drošības likumā” (Saeimā pieņemts 2012.gada 4.oktobrī) 3.panta otrā daļa par likuma 6.panta piektās daļas 2.punkta izslēgšanu.3. Likuma „Grozījumi Pārtikas aprites uzraudzības likumā” (Saeimā pieņemts 2012.gada 13.septembrī) 1.pants par 4.panta sešpadsmitās daļas izslēgšanu.4. Likuma „Grozījumi Ciltsdarba un dzīvnieku audzēšanas likumā” (Saeimā pieņemts 2014.gada 27.februārī) 6.panta otrā daļa par 9.panta otrās daļas izslēgšanu un 8.panta otrā daļa par 13.panta sestās daļas izslēgšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Finanšu ministrija ir veikusi izpēti un sagatavojusi Ziņojumu, kas identificē problēmas, kuras saistītas ar valsts nodevu noteikšanu, piemērošanu un to nošķiršanu no maksas pakalpojumiem, un izstrādājusi iespējamo problēmu risinājuma variantu, kā arī priekšlikumus nodevu administrēšanas procesa uzlabošanai. Saskaņā ar Ziņojumu visām ministrijām ir jāizvērtē to kompetencē esošās valsts nodevas un maksas pakalpojumi. Zemkopības ministrija ir izvērtējusi likumā „Par nodokļiem un nodevām” (turpmāk – likums) noteikto valsts nodevu atbilstību Ziņojumā norādītajām valsts nodevas objekta pazīmēm. Ziņojumā teikts, ka valsts nodeva uzskatāma par politikas veidošanas un regulēšanas instrumentu. Valsts nodeva tiek ieviesta atsevišķu politikas mērķu sasniegšanai, regulējot (kontrolējot, veicinot, ierobežojot) personas darbību. Par nodevas objektu tiek noteikta tikai tā institūcijas veiktā darbība, kas saistīta ar konkrētu politikas mērķi (personu darbību regulācijā), kurš tiek īstenots ar nodevas apmēra palīdzību, nevis visa institūcijas pamatdarbība, kas izriet no tās apstiprinātā nolikumā noteiktajiem uzdevumiem. Savukārt atbilstoši Likuma par budžetu un finanšu vadību I nodaļā paredzētajam definējumam maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos sniedz par samaksu, lai nodrošinātu sabiedrības vajadzību ievērošanu. Minēto definējumu papildina 5.panta 12.1daļā ietvertā norma, t.i., ka, nosakot maksas pakalpojuma izcenojumu, ievēro nosacījumu – samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Izpildot Ministru kabineta 2012.gada 20.marta sēdes protokola Nr.16 31.§ 3.punktā paredzēto uzdevumu – visām ministrijām izvērtēt kompetencē esošās valsts nodevas, kancelejas nodevas un maksas pakalpojumus, ņemot vērā informatīvajā ziņojumā minētos kritērijus, likumā noteikto valsts nodevas, kā arī Likumā par budžetu un finanšu vadību noteikto maksas pakalpojuma definīciju un līdz 2013.gada 1.aprīlim iesniegt Finanšu ministrijai informatīvajā ziņojumā paredzēto informāciju izvērtēšanai –, Zemkopības ministrija iesniedza attiecīgo informāciju, norādot, ka ministrijas kompetencē esošās valsts nodevas ir transformējamas par attiecīgo iestāžu maksas pakalpojumiem. Par šajā likumprojektā minētajām nodevām iebildumi netika saņemti (Finanšu ministrijas 2013.gada 29.aprīļa vēstule Nr.20-03/2577). Zemkopības ministrija ir secinājusi, ka: 1) pašlaik atbilstoši likuma 11.panta otrās daļas 29.punktā noteiktajam valsts nodeva ir maksājama par gaisa kuģu, Jūras kodeksa 8.panta otrajā daļā noteikto reģistrējamo kuģu un kuģošanas līdzekļu, kā arī par Valsts tehniskās uzraudzības aģentūrā (turpmāk – VTUA) reģistrējamu transportlīdzekļu reģistrāciju. Saskaņā ar Ceļu satiksmes likuma 10.panta pirmās daļas 2.punktu VTUA veic ceļu satiksmē iesaistīto transportlīdzekļu – traktortehnikas un tās piekabes – reģistrāciju.Sniedzot pakalpojumu, par kuru tiek iekasēta valsts nodeva, katra valsts pārvaldes iestāde pakalpojuma nodrošināšanā izmanto tās rīcībā esošos finanšu un cilvēkresursus. Šīs izmaksas valsts budžeta iestādēm tiek segtas ar dotāciju no valsts budžeta vispārējiem ieņēmumiem, kura tiek plānota likumā par valsts budžetu kārtējam gadam. VTUA, administrējot valsts nodevu par traktortehnikas un tās piekabju reģistrāciju, dotāciju no valsts budžeta vispārējiem ieņēmumiem, iestājoties krīzei, nav saņēmusi kopš 2009.gada. Visu šo periodu (2009.–2013.gadā) VTUA valsts nodevas administrēšanas izmaksas sedz no pašu ieņēmumiem, bet tas ir ļoti liels finansiāls slogs un ievērojams apgrūtinājums iestādes darbībai, radot tālejošas negatīvas sekas. Ceļu satiksmes likuma 9.panta pirmā daļa nosaka, ka Latvijas teritorijā ceļu satiksmē atļauts izmantot reģistrētus transportlīdzekļus, kuru konstrukcija un tehniskais stāvoklis atbilst Latvijā obligāti piemērojamo standartu un normatīvu prasībām, kuriem ir sauszemes transportlīdzekļu īpašnieku civiltiesiskās atbildības obligātā apdrošināšana un kuriem ir dota atļauja piedalīties ceļu satiksmē. Pienākums personai VTUA reģistrēt ceļu satiksmē iesaistīto traktortehniku un tās piekabes ir nostiprināts Ceļu satiksmes likuma 10.panta pirmās daļas 2.punktā, savukārt Ministru kabineta 2010.gada 12.maija noteikumi Nr.435 „Traktortehnikas un tās piekabju reģistrācijas noteikumi” nosaka kārtību, kādā ceļu satiksmē iesaistītā traktortehnika un tās piekabes reģistrējamas un noņemamas no uzskaites. Tas nozīmē, ka ārējais normatīvais regulējums paredz traktortehnikas un tās piekabes obligātu reģistrāciju tikai tādā gadījumā, ja ar minēto tehniku paredzēts piedalīties ceļu satiksmē. Attiecībā uz speciālo traktortehniku (traktortehniku, kuru ražotājs nav paredzējis izmantošanai ceļu satiksmē) un traktortehniku, kuru neizmanto ceļu satiksmē, šāda obligāta reģistrācijas pienākuma nav. Ievērojot minēto normatīvo regulējumu kontekstā ar valsts nodevas definīciju, viennozīmīgi saprotams, ka valstij, paredzot pienākumu reģistrēt traktortehniku un tās piekabes tikai tādā gadījumā, ja tā tiek izmantota ceļu satiksmē (ievērojot arī to, ka ne visa Latvijā reģistrētā traktortehnika piedalās ceļu satiksmē), netiek sasniegts valsts nodevas mērķis – personu darbību regulēšana (kontrolēšana, veicināšana, ierobežošana). Traktortehnikas un tās piekabes, kas piedalās ceļu satiksmē, reģistrācija ir uzskatāma par pasākumu kopumu, ko VTUA veic, lai nodrošinātu sabiedrības vajadzību ievērošanu (VTUA šajā gadījumā veic uzdevumus, kas saistīti ar traktortehnikas un to piekabju īpašuma tiesību nostiprināšanu vai maiņu, galu galā izdodot traktortehnikas vai tās piekabes īpašniekam īpašumtiesības apliecinošu dokumentu – apliecību), un kas pēc būtības atbilst maksas pakalpojuma definīcijai. Saeima 2014.gada 6.martā otrajā lasījumā pieņēma likumprojektu „Grozījumi Ceļu satiksmes likumā (Nr.975/Lp11), kas paredz izslēgt šī likuma 10.1 pantu, kurš nosaka, ka pirms transportlīdzekļu reģistrācijas VTUA samaksājama transportlīdzekļu reģistrācijas valsts nodeva, tāpēc likuma 11.panta otrās daļas 29.punkts jāizsaka jaunā redakcijā;2) Ciltsdarba un dzīvnieku audzēšanas likumā noteiktās valsts nodevas par Lauksaimniecības datu centra (turpmāk – LDC) veiktajām darbībām – sertifikātu izsniegšanu fiziskām personām, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, par ganāmpulku un novietņu reģistrēšanu, un zirga pases izsniegšanu, – pēc būtības atbilst maksas pakalpojuma definīcijai, tāpēc minētās nodevas ir pārveidojamas par maksas pakalpojumiem. **Uz sertifikāta saņemšanu lauksaimniecības dzīvnieku vērtēšanai, pārraudzības veikšanai, mākslīgās apsēklošanas, olšūnu un embriju transplantācijas veikšanai fiziskā persona var pretendēt, ja iepriekš ir ieguvusi attiecīgu izglītību lauksaimniecībā (veterinārijā, lopkopībā, biškopībā) un apliecinošu dokumentu par praktisko iemaņu apgūšanu iepriekš minētajās darbībās. Sertifikāts nodrošina to, ka persona ir apmeklējusi apmācības kursu un spēj sniegt kvalitatīvus pakalpojumus minētajās jomās. Tā kā sertifikāta iegūšana ir brīvprātīgs pasākums un personai pastāv izvēles iespēja, uzskatām, ka minētā nodeva ir pārveidojama par maksas pakalpojumu.**  **Ganāmpulku un novietņu reģistrēšana, tāpat kā lauksaimniecības dzīvnieku apzīmēšana, ir nozīmīga dzīvnieku izsekojamības, pārraudzības u.c. nodrošināšanā. Ganāmpulku un novietņu reģistrēšana ir līdzvērtīga darbība lauksaimniecības dzīvnieku apzīmēšanai, kas ir maksas pakalpojums, tāpēc minētā nodeva ir pārveidojama par maksas pakalpojumu.****Zirga pases izsniegšana ir līdzvērtīga darbība jebkura cita lauksaimniecības dzīvnieka pases izsniegšanai, un, tā kā tas noteikts par maksas pakalpojumu, tad minētā nodeva ir pārveidojama par maksas pakalpojumu.**2014.gada 27.februārī Saeima pieņēma grozījumus Ciltsdarba un dzīvnieku audzēšanas likumā, no likuma izslēdzot 9.panta otru daļu un 13.panta sesto daļu, kas pilnvaroja Ministru kabinetu noteikt valsts nodevas apmēru un maksāšanas kārtību par sertifikātu izsniegšanu fiziskām personām, kuras veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, par ganāmpulku un novietņu reģistrēšanu un zirga pases izsniegšanu. Grozījumi Ciltsdarba un dzīvnieku audzēšanas likumā attiecībā uz 9.panta otrās daļas un 13.panta sestās daļas izslēgšanu stāsies spēkā 2015.gada 1.janvārī, tāpēc no likuma jāizslēdz 11.panta otrās daļas 70.punkts.2. Ar 2012.gada 4.oktobra grozījumiem no Epidemioloģiskās drošības likuma izslēgts 6.panta piektās daļas 2.punkts, kas pilnvaroja Ministru kabinetu noteikt nodevas apmēru par atzinuma par veselīguma norādi uz pārtikas produktiem sagatavošanu, tāpēc no likuma izslēdzams 11.panta otrās daļas 96.punkts. Pamatojoties uz Ministru kabineta 2012.gada 21.februāra rīkojumu Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” 7.punktā noteikto, Pārtikas un veterinārajam dienestam (turpmāk – PVD) tika nodots Veselības inspekcijas pārvaldes uzdevums – veikt kompetentajai iestādei paredzētos uzdevumus atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr.1924/2006 par uzturvērtības un veselīguma norādēm uz pārtikas produktiem attiecībā ar sadarbību ar Eiropas Komisiju un Eiropas Pārtikas nekaitīguma iestādi. Tā kā šobrīd Regulas Nr.1924/2006 pielikumā noteikts to atļauto veselīguma norāžu saraksts, kuras brīvprātīgi var izmantot jebkurš uzņēmējs, tad PVD darbības šajā jomā vērstas uz uzturvērtības un veselīguma norāžu lietošanas pārtikas produktu marķējumā kontroli un nenotiek jaunu norāžu lietošanas izvērtēšana.3. Ar 2012.gada 13.septembra grozījumiem no Pārtikas aprites uzraudzības likuma izslēgta 4.panta sešpadsmitā daļa, kas pilnvaroja Ministru kabinetu noteikt valsts nodevu par nacionālās pārtikas kvalitātes shēmas kontroles institūcijas apstiprināšanas apliecības izsniegšanu. Vienlaikus likuma grozījumi noteica, ka turpmāk nacionālās pārtikas kvalitātes shēmas kontroles institūcijas funkcijas veiks PVD un tāpēc netiks apstiprinātas citas kontroles institūcijas un attiecīgi arī netiks maksāta nodeva. Ievērojot minēto, no likuma izslēdzams 11.panta otrās daļas 100.punkts.  |
| 3. | Projekta izstrādē iesaistītās institūcijas | Valsts tehniskās uzraudzības aģentūra, Lauksaimniecības datu centrs un Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attieksies uz:1) personām, kas vēlēsies reģistrēt VTUA traktortehniku vai tās piekabes. Mērķgrupas skaitlisko lielumu noteikt nav iespējams, jo nevar paredzēt, cik personām nākotnē būs nepieciešams reģistrēt traktortehniku vai tās piekabes;2) lauksaimniecības dzīvnieku īpašniekiem un turētājiem. Saskaņā ar informāciju LDC datubāzē šobrīd ir reģistrēti 42 404 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 42 404. |
| 2. | Tiesiskā regulējuma ietekme uz tautsaimniecību un administratīvo slogu | 1. Likumprojektā noteiktais regulējums neparedz finansiālu ietekmi attiecībā uz personām, kurām nepieciešams reģistrēt VTUA traktortehniku vai tās piekabes, jo maksājums, lai nosegtu pašizmaksā pakalpojuma izmaksas, saglabājas, tikai valsts nodeva tiek transformēta par maksas pakalpojumu. Izcenojumu apmērs par VTUA sniegto pakalpojumu tiks noteikts tādā pašā apmērā kā pašreizējās valsts nodevas.2. Likumprojekta tiesiskais regulējums sabiedrības grupām un institūcijām nemaina tiesības un pienākumus, ne arī veicamās darbības, jo līdzšinējās valsts nodevas par LDC sniegtajiem pakalpojumiem ar ciltsdarbu un dzīvnieku audzēšanu saistītajām personām tiks pārklasificētas par maksas pakalpojumiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam**\*** | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 168 036 | 0 | 0 | 0 | 0 |
| 1.1. valsts pamatbudžets, tai skaitā: ieņēmumi no maksas pakalpojumiem un citi pašu ieņēmumi | 168 036 | 0 | 0 | 0 | 0 |
| 1.1.1. ieņēmumi no maksas pakalpojumiem un citi pašu ieņēmumi | 0 | 0 | 168 036 | 168 036 | 168 036 |
| 1.1.2.ieņēmumi no nodevām par juridiskajiem un citiem pakalpojumiem | 168 036 | 0 | –168 036 | –168 036 | –168 036 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 27 543 | 0 | 140 493 | 140 493 | 140 493 |
| 2.1. valsts pamatbudžets, tai skaitā: | 27 543 | 0 | 140 493 | 140 493 | 140 493 |
| 2.1.1. izdevumi no maksas pakalpojumiem un citiem pašu ieņēmumiem | 0 | 0 | 168 039 | 168 039 | 168 039 |
| 2.1.2.izdevumi no dotācijas no vispārējiem ieņēmumiem | 27 543 | 0 | –27 543 | –27 543 | –27 543 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 140 493 | 0 | –140 493 | –140 493 | –140 493 |
| 3.1. valsts pamatbudžets | 140 493 | 0 | –140 493 | –140 493 | –140 493 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. Detalizēts ieņēmumuaprēķins | 1. Plānots, ka VTUA gadā sniegs 13 924 maksas pakalpojumus „traktortehnikas vai tās piekabes vienas vienības īpašumtiesību nostiprināšana”. Viena pakalpojuma izcenojums EUR 10,09. Ieņēmumi gadā EUR 10,09 x 13 924 pakalpojumi = EUR 140 493,16.2. LDC ieņēmumu detalizēts aprēķins:

|  |  |  |  |  |
| --- | --- | --- | --- | --- |
| Pakalpojuma veids | Mērvie-nība | Izceno-jums, EUR | Plānotais pakalpoju-mu skaits 2015.gadā, gab. | Plānotie pašu ieņēmumi 2015.gadā, EUR |
| Jauna ganāmpulka reģistrācija | gab. | 5,69 | 2 050 | 11 665 |
| Jaunas dzīvnieku novietnes reģistrācija | gab. | 5,69 | 1 010 | 5 747 |
| Zirga pases izgatavošana | gab. | 7,11 | 800 | 5 688 |
| Zirga pases dublikāta izgatavošana | gab. | 14,23 | 5 | 71 |
| Zirga pases izgatavošana darbdienas laikā | gab. | 21,34 | 1 | 21 |
| Lopkopības pārraugu, mākslīgās apsēklošanas tehniķu, ekspertu-vērtētāju sertifikācija | gab. | 26,86 | 162 | 4 351 |
| KOPĀ |  |  |  | 27 543 |

 |
| 6.2. detalizēts izdevumu aprēķins | 1. Maksas pakalpojuma „traktortehnikas vai tās piekabes vienas vienības īpašumtiesību nostiprināšana” vienas vienības izcenojuma aprēķins:

|  |  |  |
| --- | --- | --- |
| Izdevumu EKK | Izdevumu veids | Izmaksas, EUR |
| Tiešās izmaksas |   |
| 1000-1210 | Atlīdzība izņemot darba devēja sociālās apdrošināšanas obligātās iemaksas | 3,68 |
| 1210 | Darba devēja valsts sociālās apdrošināšanas obligātās iemaksas | 0,88 |
| 2100 | Komandējumi un dienesta braucieni | 0,00 |
| 2210 | Pasta, telefona un citi sakaru pakalpojumi | 1,08 |
| 2220 | Izdevumi komunālajiem pakalpojumiem | 0,00 |
| 2230 | Preses izdevumi | 0,00 |
| 2240 | Remontdarbi, uzturēšana | 0,72 |
| 2250 | Informācijas tehnoloģiju pakalpojumi | 0,83 |
| 2260 | Īre un noma | 0,00 |
| 2310 | Biroja preces un inventārs | 1,07 |
| 2320 | Degviela | 0,00 |
| 2350 | Uzturēšanas materiāli | 0,85 |
| 2390 | Preces pakalpojuma sniegšanai | 0,78 |
| 5000 | Kapitālie izdevumi | 0,00 |
|   | Kopā tiešās izmaksas | 9,89 |
| Netiešās izmaksas 2% | 0,20 |
|   | Kopā | 10,09 |

Kopējās izmaksas gadā EUR 10,09 x 13 924 pakalpojumi = EUR 140 493,16.2. LDC izdevumu detalizēts aprēķins:

|  |  |  |
| --- | --- | --- |
| EKK | Izdevumu veidi | 2015.gada plāns, EUR |
| 1000-4000;6000-7000 | Uzturēšanas izdevumi | 27 543 |
| 1000-2000 | Kārtējie izdevumi | 27 543 |
| 1000 | Atlīdzība | 25 380 |
| 1100 | Atalgojums | 20 536 |
| 2000 | Preces un pakalpojumi | 2 163 |

Pārveidojot likumā noteiktās valsts nodevas par maksas pakalpojumiem, samazināsies valsts pamatbudžeta ieņēmumi no likumā noteiktām nodevām, vienlaikus samazinot LDC piešķirto dotāciju no vispārējiem ieņēmumiem nodevu administrēšanai, un palielināsies LDC ieņēmumi no maksas pakalpojumiem un citi pašu ieņēmumi.  |
| 7. Cita informācija | 1. Ministru kabineta 2009.gada 22.decembra noteikumi Nr.1589 „Noteikumi par valsts nodevu par atzinuma sagatavošanu veselīguma norādei uz pārtikas produktiem” ar 2012.gada 2.novembri ir zaudējuši spēku, un attiecīgās nodevas objekta izslēgšana no likuma neietekmē valsts budžetu, jo līdz šim neviens Latvijas uzņēmējs nav iesniedzis pieteikumu par atzinuma sagatavošanu veselīguma norādei uz pārtikas produktiem un ieņēmumi 2013.gadā netika plānoti.2. Tā kā no 2013.gada 1.janvāra PVD veic nacionālās pārtikas kvalitātes shēmas kontroles institūcijas funkcijas un netiek apstiprinātas citas kontroles institūcijas, valsts nodeva par nacionālās pārtikas kvalitātes shēmas kontroles institūcijas apstiprināšanas apliecības izsniegšanu nav maksāta un ienākumi valsts budžetā 2013.gadā un turpmākajos gados netika plānoti. |

\* dati atspoguļoti atbilstoši 2013.gada valsts budžeta izpildei.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti  | 1. Nepieciešams izdarīt grozījumu Ceļu satiksmes likumā, izslēdzot šī likuma 10.1 pantu, kas nosaka, ka pirms transportlīdzekļu reģistrācijas VTUA samaksājama transportlīdzekļu reģistrācijas valsts nodeva. Likumprojektu „Grozījumi Ceļu satiksmes likumā” (Nr.975/Lp11) 2014.gada 6.martā Saeima pieņēma otrajā lasījumā, un tas paredz, ka grozījums Ceļu satiksmes likumā par 10.1 panta izslēgšanu stāsies spēkā 2015.gada 1.janvārī.2. Nepieciešams sagatavot šādus noteikumu projektus:2.1. „Grozījumi Ministru kabineta 2013.gada 3.septembra noteikumos Nr.753 „Valsts tehniskās uzraudzības aģentūras maksas pakalpojumu cenrādis””, tajoa paredzot jauna VTUA maksas pakalpojuma ieviešanu – traktortehnikas vai tās piekabes reģistrācija;2.2. „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis””, kuros tiks noteikti maksas pakalpojumi par šādām LDC veiktajām darbībām:2.2.1. sertifikātu izsniegšanu fiziskām personām, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju;2.2.2. ganāmpulku un novietņu reģistrēšanu;2.2.3. zirga pases izsniegšanu.Minētos noteikumu projektus plānots iesniegt Ministru kabinetā līdz 2014.gada 1.decembrim, paredzot, ka tie stāsies spēkā 2015.gada 1.janvārī. 3. Ar 2015.gada 1.janvāri spēku zaudēs:3.1. Ministru kabineta 2011.gada 16.augusta noteikumi Nr.648 „Noteikumi par valsts nodevu par ganāmpulku un novietņu reģistrēšanu un zirga pases izsniegšanu”;3.2. Ministru kabineta 2011.gada 5.jūlija noteikumi Nr.546 „Noteikumi par lauksaimniecības dzīvnieku vērtēšanas, pārraudzības, mākslīgās apsēklošanas, olšūnu un embriju transplantācijas sertifikāta izsniegšanas valsts nodevu”;3.3. Ministru kabineta 2011.gada 30.augusta noteikumi Nr.669 „Noteikumi par traktortehnikas un tās piekabju reģistrācijas valsts nodevu”;3.4. Ministru kabineta 2010.gada 16.marta noteikumi Nr.252 „Noteikumi par valsts nodevu par nacionālās pārtikas kvalitātes shēmas kontroles institūcijas apstiprināšanas apliecības izsniegšanu”. |
| 2. | Atbildīgā institūcija | Zemkopības ministrija |
| 4. | Cita informācija | Nav |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| *Projekts šo jomu neskar.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs Jānis Dūklavs

2014.06.16. 14:45

2700

L.Gurecka

67027063, Linda.Gurecka@zm.gov.lv

S.Justa

67027379, Sandra.Justa@zm.gov.lv

A.Bumbuls

67027184, Adris.Bumbuls@zm.gov.lv